ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
5 ต.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน ด้วยโมเมนตัมบวกจากมุมมองเชิงผ่อนคลายต่อกำหนดการขึ้นดอกเบี้ยสหรัฐครั้งแรกซึ่งอาจจะมาช้ากว่าที่ตลาดคาดเดิม หลังตัวเลขการจ้างงานของสหรัฐออกมาอ่อนแอกว่าคาด
 
แนวโน้ม ภาคบ่าย
ประเมินดัชนีจะปรับตัวบวกต่อ หลังจาก SET สามารถทะลุแนวต้าน 1,358 จุด ในภาคเช้า โดยเราคาดหวังการปรับตัวบวกของหุ้นกลุ่มอสังหาฯ ซึ่งคาดว่าจะมีแรงเก็งกำไรดัก การประชุมครม. ในวันพรุ่งนี้ และเลือก QH เป็นหุ้น Top Pick ประจำสัปดาห์ สำหรับการลงทุนระยะกลาง เราแนะนำให้สะสมหุ้นที่ได้ประโยชน์จากค่าเงินบาทที่อ่อนค่า และราคาน้ำมันที่ปรับตัวลดลง (กลุ่มอิเล็กทรอนิกส์, ส่งออกอาหาร, สายการบิน, ท่องเที่ยว)
 
วิเคราะห์ทางเทคนิค
SIAM ราคาปิด 3.48 บาท
แนวรับ 3.44 บาท           แนวต้าน 3.60 บาท
แนว cut loss หากใกล้จะหลุด 3.38 บาท
กราฟ SIAM มีโครงสร้างที่เริ่มซับซ้อนขึ้นหลังจากการปรับฐานในรอบที่ผ่านมา โดย MACD อ่อนตัวลงน้อยกว่ากราฟที่ปรับฐานถือเป็นสัญญาณดี ขณะที่กราฟแท่งเทียนรูปแบบเล็กฟอร์มตัวเป็น V-shape เพื่อขึ้นไปทดสอบ 3.60 บาทและจะกลับเข้าสู่แนว minor up trend ต่อไป  ซึ่งเรามองว่าในระยะ 1 เดือนราคาหุ้นควรจะกลับไปแกว่งตัวใกล้ 3.80 บาทแล้ว และจะเป็นการยืนยันเป้าหมายในระยะต่อไปที่ 4.20 บาท ซึ่งเป็นฟอร์มของ W-shape ในอนาคต  ราคาตรงนี้ถือว่าเพิ่งก่อตัวของรอบใหม่  แนะนำซื้อสะสม
เด็กแนว
PIMO  หุ้นน้องใหม่ที่ราคาสลบไปตั้งแต่เข้าตลาดไม่กี่วัน จนป่านนี้ยังไม่ฟื้นดีซักเท่าไร แต่ที่เห็นแววคือราคาหยุดลง แรงขายไม่มีแบบนี้มีโอกาสเด้งตัวได้ไม่ยาก จำนวนหุ้นจดทะเบียน 520 ล้านหุ้น อยู่ในมือผู้ถือหุ้นเดิมไม่น้อยกว่า 75% หลังจากจัดระเบียบกันเสร็จแล้ว มองยังไงก็ต้องเด้งขึ้น เพราะหุ้นที่วิ่งมีน้อย ขอบอกว่าให้ดูตัวอย่าง Takuni เป็นตัวอย่างตอนนี้วิ่งจนจำบ้านตัวเองไม่ได้แล้วอ่ะ สำหรับปัจจัยบวกของ PIMO นี้เป็นผู้ผลิตและจำหน่ายมอเตอร์ เครื่องปรับอากาศ เครื่องปั๊มน้ำรายใหญ่ ซึ่งได้รับประโยชน์ตรงจากราคาทองแดงที่ตกต่ำมากๆ  ขณะที่ออเดอร์ยังแน่น และบุกต่างประเทศเต็มที่ ล่าสุดได้พุ่งตัวไปพม่า นำเสนอให้ผู้ค้าปลีกรายใหญ่ที่นั่นเป็นตัวแทนจำหน่ายทั้งประเทศ  แบบนี้ช่วยเพิ่มคำสั่งซื้อเป็นเท่าตัวเลยก็ว่าได้ มองดูแล้วเด็กแนวว่าราคาหุ้นต่ำไป ถูกมาก ราคานอนรอให้เก็บ ไม่ซื้อสะสมก็ไม่รู้จะว่าไงแล้ว 
แนวโน้มกราฟอยู่ในช่วงตั้งลำ โดย Stoch โค้งตัวที่ฐานเกิด buy signal ระดับสะสมหุ้น ขณะที่แท่งเทียน กำลังดิ้นให้ผ่านกรอบสามเหลี่ยมขึ้นไปให้ได้ โดยมีแนวต้านที่จะต้องไปให้ถึงคือ 2.04 บาท ถ้าเมื่อไรกราฟหลุดพื้น ผ่าน 1.90 บาท นั่นหมายความว่าจะไปยาวไม่ลงอีกแล้ว  สะสมกันไว้ไม้แรกๆ คือตรงนี้